**![A black text on a white background

Description automatically generated]()**A green and white logo with a tree and text

Description automatically generatedA logo with an owl in the center

Description automatically generated

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**  Οι μαθητές του σχολείου, θα καθοδηγηθούν από τους δασκάλους τους, μέσα από τα μαθήματα της Αγωγής Ζωής, της Γεωγραφίας και Εκπαίδευσης για την Αειφόρο Ανάπτυξη , ώστε να μπορέσουν να συνειδητοποιήσουν τη σημαντικότητα της ύπαρξης του κήπου του σχολείου μας. Τα παιδιά θα εργαστούν ποικιλοτρόπως, ατομικά και ομαδικά ως τάξη, αλλά και σε μικρές ομάδες των 3-4 παιδιών. Τα παιδιά θα αναλάβουν να φυτέψουν, να ποτίζουν και να ξεβοτανίζουν τα φυτά μας κατά τη διάρκεια του σχολείου. Το κλάδεμα, το ψέκασμα και την λίπανση των φυτών θα αναλάβουν οι συντηρητές της Σχολικής Εφορείας. Επίσης θα ζητήσουμε βοήθεια από γονείς και παππούδες των παιδιών του σχολείου. Το πότισμα τόσο των νέων φυτών όσο και των υφιστάμενων θα διασφαλιστεί με την κατασκευή αυτόματου συστήματος ποτίσματος. |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**  Κατά τη διάρκεια των διακοπών, οι φροντίστριες του σχολείου μας σε συνεργασία με προσωπικό της σχολικής εφορίας θα αναλάβουν την επίβλεψη της λειτουργάς του αυτόματου συστήματος ποτίσματος, το πότισμα των γλαστρών και των ανθώνων και τη συντήρηση του κήπου μας. Επίσης, μέλη του προσωπικού του σχολείου θα επιβλέπουν τον κήπο σε εθελοντική βάση. |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**  Το έδαφος θα οργωθεί με κατάλληλο μικρό ελκυστήρα. Θα ενισχυθεί η ποιότητά του και η μακροβιότητά του με φυτόχωμα (δωρεά παππού του σχολείου) το οποίο θα μας παράσχει. Επίσης, θα χορηγηθούν εδαφοβελτιωτικά υλικά όπως κοπριά και λίπασμα.  Επιπρόσθετα, αφού φυτευτούν τα φυτά, θα επιδιωχθεί η κάλυψη του εδάφους (όπου υπάρχει ανάγκη) με γεωύφασμα και τέλος χαλίκια για διατήρηση της υγρασίας και των θρεπτικών συστατικών για τα φυτά. Με αυτό τον τρόπο αποφεύγεται η βλάστηση αγριόχορτων γύρω από τα φυτά κι έτσι ευκολύνεται η συντήρησή του κήπου. |
| **Πότισμα**  Το πότισμα του κήπου θα γίνεται αυτόματα, με τοποθέτηση χρονοδιακόπτη στην αντλία του ποτίσματος από διάτρηση που διατηρεί το σχολείο. Παράλληλα, μέλη του προσωπικού του σχολείου θα μεριμνούν μέσα από μαθήματά τους, να εποπτεύουν αν γίνεται το πότισμα αυτό, ώστε να μη μένουν τα φυτά χωρίς νερό. Για την τοποθέτηση των γραμμών ποτίσματος θα ζητηθεί η συμβολή επαγγελματία κατασκευαστή κήπων ώστε να είμαστε σίγουροι ότι όλα τα φυτά, υφιστάμενα και νέα, θα ποτίζονται σωστά. |
| **Αποτελεσματική χρήση νερού**  Τα φυτά που θα επιλεχθούν θα είναι ως επί το πλείστον ξηρικά, ώστε το νερό να εξοικονομείται τα μέγιστα. Το πότισμα θα γίνεται μόνο τις ώρες που ενδείκνυται, δηλαδή νωρίς το πρωί και αργά το απόγευμα, αφού θα είναι ρυθμισμένο με χρονοδιακόπτη. |
| **Φυσική και ολοκληρωμένη διαχείριση παρασίτων**  Θα επιδιωχθεί καταπολέμηση των παρασίτων με φυσικούς τρόπους, ούτως ώστε να μην κινδυνεύει η υγεία οποιουδήποτε μέλους της ομάδας. Θα τοποθετηθούν υλικά όπως γομοπαγίδες, πράσινο σαπούνι, πιπεριά καγιέν. |
| **Διαχείριση ζιζανίων**  Θα καταπολεμηθούν τα ζιζάνια με φυσικούς τρόπους, όπως ξεβοτάνισμα (με γάντια) από τα παιδιά, εδαφοκάλυψη με χαλίκια. |
| **Κλάδεμα**  Θα επιδιωχθεί να κλαδεύονται τα φυτά από ειδικούς, ενώ τα παιδιά παρατηρούν τη διαδικασία από ασφαλή σημεία. Με το κλάδεμα θα επιτευχθεί η κυκλοφορία του αέρα, η διατήρηση του σχήματος καθώς και η ωραία εμφάνιση του χώρου πρασίνου. |
| **Διαχείριση κλαδεμάτων**  Τα κλαδέματα του κήπου θα επιδιώξουμε να περισυλλέγονται από τη Σχολική Εφορεία ή από τον Δήμο, καθώς η φύλαξη τους στον χώρο του σχολείου θα είναι σχεδόν αδύνατη. Θα επιδιωχθεί η τοποθέτηση κομποστοποιητή, ο οποίος θα είναι πιο εύχρηστος για τα φύλλα και μικρότερα κλαδέματα. |
| **Προστασία του χώρου πρασίνου από βανδαλισμούς**  Το σχολείο διαθέτει ήδη ψηλά κάγκελα με τα οποία ήδη προστατεύεται από βανδαλισμούς. Ωστόσο, για λόγους περισσότερης ασφάλειας του χώρου, θα επιδιωχθεί να τοποθετηθεί κάμερα υψηλής ασφάλειας, η οποία να ελέγχει τυχόν βανδαλισμούς. |
| **Συνεργασίες και συνέργειες**  Για την ανάπτυξη ενός τέτοιου πλάνου κρίνεται αναγκαία η συνεργασία με την κοινότητα και το άμεσο περιβάλλον του σχολείου   * Γονείς, παππούδες και γιαγιάδες * Αρχές τοπικής αυτοδιοίκησης * Σχολική Εφορεία * Τοπικές επιχειρήσεις (βιομηχανίες και βιοτεχνίες) |